Pranešimas žiniasklaidai

*2014 m. birželio 9 d.*

**Draudėjų skola sumažėjo**

Pirmąjį šių metų ketvirtį sumažėjo draudėjų skola Valstybinio socialinio draudimo fondui. Tačiau skolingų draudėjų skaičius nežymiai padidėjo.

Balandžio 1 d. duomenimis, draudėjų skola pradelstais mokėjimo terminais buvo 431,7 mln. Lt. Tai yra 2,4 mln. Lt mažiau nei buvo metų pradžioje.

Skolingų draudėjų skaičius per pirmąjį šių metų ketvirtį padidėjo 2,5 tūkst. – nuo 97,2 tūkst. iki 99,7 tūkst.

62 proc. (235,4 mln. Lt) visos skolos Valstybinio socialinio draudimo fondui sudarė bankrutuojančių įmonių skola. Balandžio 1 d. duomenimis, tokių skolingų bankrutuojančių įmonių buvo 3,8 tūkst.

58,5 proc. (56,7 tūkst.) skolingų draudėjų fondui buvo įsiskolinę ne daugiau kaip 100 Lt. Dėl tokio įsiskolinimo priverstinio poveikio priemonės draudėjams netaikomos.

Per 100 Lt fondui buvo skolingi 41,3 tūkst. draudėjų – tai yra 0,85 tūkst. draudėjų daugiau nei metų pradžioje.

Pirmąjį ketvirtį didžiausia draudėjų skola fiksuota Vilniaus, Kauno ir Klaipėdos teritoriniuose skyriuose – atitinkamai 146,3 mln. Lt, 89,9 mln. Lt ir 40,9 mln. Lt.

Valstybinio socialinio draudimo fondo valdybos

Klientų aptarnavimo metodikos ir informavimo skyrius

Tel. (8-5) 273 45 12